न्यूज ब्रीफ
200 लोगों को परामर्श देकर सिखाया व्यायाम
सूरसागरस्थित श्री बड़ा रामद्वारा में ब्रह्मलीन मोहनदास महाराज की स्मृति में महंत रामप्रसाद महाराज के सान्निध्य में निशुल्क चिकित्सा शिविर आयोजित किया गया। शिविर में घुटनों कमर दर्द को मिटाने के लिए डॉ. गोवर्धन पाराशर की टीम ने निशुल्क सेवाएं दी। शिविर में 200 से अधिक लोगों को परामर्श देकर व्यायाम सिखाया गया। शिविर में रवि परिहार, जयसिंह,गोविंद, संत नृसिंहदास आदि ने सेवाएं दीं।
नशामुक्तिअभियान के पोस्टर का विमोचन
नवजीवनसेवा संस्थान की ओर से रविवार को संस्थान कार्यालय में नशामुक्ति जनजागरण अभियान के बैनर पोस्टर का विमोचन किया गया। संस्थान अध्यक्ष नरपतसिंह राजपुरोहित ने बताया कि इस अवसर पर निशांत शर्मा, पुखराज जैन, श्रीकांत पारीक , हरीश लखारा, परबतसिंह राजपुरोहित, रामकुमार सोनी गोपाल वैष्णव सहित गणमान्य लोग उपस्थित थे।
लूणीविधायक पटेल को दी बधाई
लूणी (जोधपुर) | राजस्थानविधानसभा में लूणी विधायक जोगाराम पटेल को सभापति पैनल में शामिल करने पर क्षेत्र के ग्रामीणों कार्यकर्ताओं ने स्वागत कर बधाई दी। विधानसभा अध्यक्ष कैलाश मेघवाल ने लूणी विधायक जोगाराम पटेल के अनुभव को देखते हुए उन्हें मुख्यमंत्री वसुंधरा राजे भाजपा प्रदेशाध्यक्ष अशोक परनामी की अनुशंसा पर सभापति पैनल में शामिल किया है। सभापति पैनल में शामिल करने के बाद शनिवार को क्षेत्र के दौरे के दौरान डोली गांव में युवा कार्यकर्ताओं ने पुष्पहार से स्वागत कर उन्हें बधाई दी। इस मौके पर भाजपा केरु मंडल अध्यक्ष बहादुरसिंह चौधरी, समाजसेवी किशोरसिंह मणाई, पंचायत समिति सदस्य तेजाराम पटेल, भाजयुमो जिला मंत्री भंवर पटेल, पूर्व जिला कार्यकारिणी सदस्य चुन्नीलाल भगाराम पटेल डोली सहित कई कार्यकर्ता मौजूद थे।
बौद्धिकसंपदा जागरुकता शिविर
विज्ञानएवं प्रौद्योगिकी विभाग क्षेत्रीय कार्यालय जोधपुर, मयूराक्षी इंस्टीट्यूट ऑफ इंजीनियरिंग एंड टेक्नोलॉजी के संयुक्त तत्वावधान में रविवार को एक दिवसीय बौद्धिक संपदा अधिकार जागरूकता शिविर का आयोजन किया गया। इस मौके पर अधिवक्ता और पेटेंट विशेषज्ञ डॉ. अशोक सोनी ने कहा कि बौद्धिक संपदा के विकास से ही देश आगे बढ़ सकता है। जितेंद्र बोहरा ने पेटेंट, कॉपी राइट, ट्रेड मार्क पेटेंट आवेदन प्रक्रिया की जानकारी दी। इस दौरान शिविरार्थियों की जिज्ञासाओं का भी समाधान किया गया। शिविर का उद्घाटन मुख्य अतिथि मयूराक्षी इंस्टीट्यूट ऑफ इंजीनियरिंग एंड टेक्नोलॉजी के निदेशक आईआर त्रिवेदी ने किया। इस मौके पर परियोजना अधिकारी केसरसिंह राजपुरोहित केपी सिंह भी मौजूद थे। शिविर में सौ विद्यार्थियों ने भाग लिया।
चिकित्साशिविर के पोस्टर विमोचन
लूणी (जोधपुर) | लूणीपंचायत समिति की नारनाडी ग्राम पंचायत में आयुष एक्युप्रेशर रिसर्च सेंटर राजस्थान मेघवाल परिषद लूणी के संयुक्त तत्वावधान में 8 मार्च को आयोजित हो रहे निशुल्क चिकित्सा शिविर के पोस्टर विमोचन रविवार को किया गया। आयोजक हेमाराम मेघवाल ने बताया कि शिविर में डॉ. राजेश पुरोहित विक्रम बोहरा अपनी सेवाएं देंगे।
npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva